VIDEO | Eesti esimene isesõitev masin vuras mööda TalTechi linnakut - Forte
Masin mahutab kuni kuus reisijat, esimesed reisijad olid TalTechi rektor Jaak Aaviksoo ja Euroopa Investeerimispanga asepresident Alexander Stubb.
Tallinna Tehnikaülikooli 100. aastapäevaks valminud Iseauto kere disainis Sven Sellik Silberautost ja see töötati välja TalTechi lõpetanud Silberauto inseneri Johannes Mossovi juhtimisel. Projektis osales ka ABB, kes panustas Iseauto töökindluse parendamisse. Sõiduki elektroonika, sensoorika ja juhtimistarkvara on valminud tehnikaülikooli robootika-, IT- ja inseneriteadlaste juhtimisel, kus suurima panuse andsid inseneri- ja IT-teaduskonna tudengid.
Iseauto saab olema osaks TalTechi targast linnakust, kus arendatakse välja nutikas taristu ja 5G-põhine ülikiire andmesidevõrk. Tulevikus saab tark linnak koos isejuhtivate sõidukitega arendusplatvormiks tehnikaülikooli tudengitele, teadlastele ja tehnoloogiaettevõtetele uute tehnoloogiate ja teenuste arendamiseks.
Iseauto 2.0: suunaks on võetud on hoopis kergliiklusteed